	Sentrale Thai van Thailand (22,6 mil)
(23ste Grootste Onbereikte Volksgroep in die wêreld)

HET U GEWEET? Die Sentrale Thai, of Khon Thai, wat ‘die vry mense’ beteken, woon op die land se ryk sentrale vlakte.  Voorheen het hulle in China gewoon, maar die Chinese het hul  suidwaarts gedwing. Hul is  buitengewoon  hoflik, vreedsaam & gasvry.  Kinders word geleer om seker tipes mense te respekteer, bv ‘n hoër rang, ouderdom ens.  Families is die middelpunt van Thai gemeenskappe & in landelike gebiede, woon, boer & eet die familie gewoonlik saam.  Mans & vrouens deel alle werk binne en buite die huis. Therevada Boeddhisme is die samebindende faktor in die Thai-gemeenskap, alhoewel hul ook poog om hul volks animistiese geloof te inkorporeer, deur die aanbidding van geeste & voorwerpe. Prostitusie is ‘n kommerwekkende sosiale probleem met  ±200 000 tot 500 000 prostitute, van die arm plattelandse gebiede, wat hul families help oorleef, deur hul liggame te verkoop. 

Geneem uit Joshua Project

	Bid asb. :
· Dat die Here Christen onderwysers sal stuur om veral aan die vroue skoolopleiding te gee & mediese spanne om te help met die gemeenskap se gesondheidsprobleme, soos hepatitus, malaria & HIV.
· Dat hulle bevry sal word van Boeddhisme & animisme.
· Dat die Heilige Gees hul harte sal voorberei vir die Evangelie.

“Vertel die nasies van sy mag, al die volke van sy magtige dade.” (Ps 96:3)

Noordoostelike Isan Thai van Thailand (18,5 mil)
(28ste Grootste Onbereikte Volksgroep in die wêreld)
HET U GEWEET? Die Noordoostelike Thai, ook bekend as die Lao Isan, woon op die plat dor vlakte wat bekend is vir sy wisselvallige reënval & min natuurlike hulpbronne.  Dit is bekend vir sy argeologiese oorblyfsels & monumente wat dateer uit die tyd van die Khmer.  Hierdie mense is gedwing om hierheen te verskuif vanuit Laos.  Meeste van die Isan Thai is boere wat afhanklik is van gewasse wat reën nodig het.  Alhoewel landbou & industrieë gekortwiek word agv die tekort aan water & infrastruktuur, produseer hul nog steed hul wêreldberoemde mud-mee sy.  Hulle is vriendelik & oop & familie & gemeenskap georiënteerd. Agv gereelde droogtes word hierdie mense as arm beskou, maar hul het ‘n industriële arbeidsmag in stede en oorsee geword. Meer as die helfte is Therevada Boeddhiste, maar aanbid ook geeste & voorwerpe.

Geneem uit Joshua Project

	Bid asb. :
· Vir werkers wat sal bydra tot die produksie van kultureel toepaslike material, kuns, musiek & kerkvorme.

· Vir werkers wat kan help om hul voeding te verbeter  asook met infrastruktuur, industrieë & opleiding.
· Dat die Isan Thai se harte oop en ontvanklik sal wees vir die Evangelie.
“….sodat volke u vir altyd prys.” (Ps 45:18)

Hindoe Kurmi van Indië (19 mil)
(25ste Grootste Onbereikte Volksgroep in die wêreld)
HET U GEWEET?  Kurmi is ‘n Hindoe kaste & die woord beteken letterlik “ek kan” of “ek is instaat”.  Hulle kom van die Kshatriyas (Krygers kaste) wat die hoof landbou kaste van Indië geword het.  Die moderne Kurmi is redelik gegoed & opgevoed.  Hulle lewenstyl word geassosieer met boerdery & handel.  As gevolg hiervan  word hulle as een van die “onontwikkelde” of laer kaste beskou.  ‘n Sleutel saak vir die Kurmi is hul begeerte om as deel van die krygers kaste van Kshatriya erken te word, deur die ander kaste. 

Geneem uit Joshua Project

	Bid asb. :
· Dat die kaste stelsel in Indië afgeskaf sal word.
· Dat die Kurmi sal besef dat die Here hulle die geleentheid bied om spesiale mense te wees, koninklike priesters & heilige oorwinnaars vir die Almagtige.

· Die Heilige Gees hulle harte sal voorberei om ontvanklik te wees vir die Evangelie.

Soos waters die seebodem bedek, so sal die magtige teenwoor-digheid van die Here oral op die aarde geken word. (Hab 2:14)

	Hindoe Jats van Indië (19,2)
(24ste Grootste Onbereikte Volksgroep in die wêreld)
HET U GEWEET? Die Jats is reg oor die wêreld verstrooi tussen verskeie etniese groepe, tog behou hul hul identiteit. In die 18de eeu het hulle ‘n mag geword waarmee rekening gehou moes word.  Hulle het ‘n goeie selfbeeld.  “Mense mag kom en gaan, maar ek bly verewig,” is een van die welbekende Jat spreekwoorde.  Hulle is dapper & hardwerkende mense wat beide die begeerte het en in staat is om te regeer. Hul het in die Brits-Indiese weermag diens gedoen aook in die Persiese weermag.  In die verlede is daar op ‘n Jat neergesien as hy nie ‘n perd besit het nie.  In Indië & Pakistan is hul gewoonlik boere of nomadiese veeboere.  Fisies is hulle langer en groter as meeste van hul bure.  Daarom het hul die reputasie dat hul geweldadig is en word hul gevrees.  Maak nie saak aan watter geloof hulle behoort nie, alle Jats kom die deurgangers gebruike na, soos die besnydenis & inisiasie tot volwassenheid.

Geneem uit Joshua Project

	Bid asb. :
· Dat die Here dokters, verpleegsters & humanitêre hulpwerkers sal roep, wat die liefde van Jesus met die Jats sal deel.
· Dat die Here sleutel Jat leiers sal red  wat vrymoedig die Evangelie met hul eie mense sal deel.
· Dat die Here bidspanne sal oprig, wat getrou vir die Jats in die gaping sal staan.
“Ek het gekom sodat hulle die lewe kan hê,…” 
(Joh 10:10)

